Atlantic Airways er tjóðarflogfelag Føroya og hevur ein tann nýggjasta flotan í Evropa við Airbusflogførum og Leonardo AW 139 tyrlum, sum er serliga útgjørdur til føroysk viðurskifti. Atlantic Airways er einasta flogfelag í Evropa, ið nýtir fylgissveinatøknina RNP AR 0.1, sum ger tað gjørligt hjá flogførunum at flúgva rundanum øki við nógvum turbulensi og harvið eisini minka um CO2 útlátið. Tøknin betrar eisini munandi um reglusemið til Vágar, tí okkara flogfør kunnu lenda í munandi verri sýni enn kappingarneytarnir. Atlantic Airways fær komandi tvey árini tvey nýggj Airbus 320 neo flogfør. Nýggju neo-flogførini brenna 15-20% minni olju, sum økir enn meiri um kappingarførið hjá Atlantic Airways, samstundis sum sporini á umhvørvið minka.